Regjeringen har foreslått å gi politiet lov til å tvinge mistenkte lovbrytere til å låse opp datautstyr som kan låses opp med fingeravtrykk.

– Det blir mer og mer vanlig å bruke fingeravtrykk, irisgjenkjenning eller andre metoder for å låse opp datasystemer. Innholdet på slike enheter kan utgjøre avgjørende bevis i straffesaker. sier justis- og beredskapsminister Per-Willy Amundsen (Frp) i en pressemelding.

Lovforslaget gir politiet en klar hjemmel til å bruke makt overfor personer som ikke etterkommer pålegg om å låse opp.

– Det er viktig at politiet sikres tilgang, om nødvendig ved bruk av tvang, sier Amundsen. (©NTB)

Les også: Vil ha ansiktsgjenkjenning på flyplass og togstasjon